El termini per presentar la sol·licitud és de l'11 de maig a l'11 de juny de 2018.
Per demanar l'aprovació del projecte, s'ha de presentar una sol·licitud d'acord amb el formulari normalitzat, al qual s'ha d'adjuntar la documentació següent:
1.1 Documentació administrativa
Còpia de la documentació acreditativa de la representació amb què actua si no s'ha d'inscriure en un registre públic.
No cal aportar aquesta documentació si la signatura electrònica acredita que la persona signant té poders suficients per actuar en nom de la persona representada.
No cal aportar aquesta documentació en cas que la persona sol·licitant ja l'hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagi experimentat cap modificació.
En aquest supòsit, cal indicar clarament la data i l'òrgan o la dependència en què van ser presentats i el procediment a què feien referència.
- Identificació de l'investigador o la investigadora principal.
- Identificació de la persona que substituirà l'investigador o investigadora principal en cas de jubilació o que no pugui exercir la seva funció per causa justificada.
- Identificació de les intervencions que s'hagin de dur a terme per al seu desenvolupament: ha d'incloure la descripció de l'àrea on es farà la intervenció i la seva situació exacta, amb expressió de les coordenades geogràfiques i la representació sobre cartografia.
Si la intervenció és subaquàtica, cal especificar també la profunditat del jaciment i les característiques del fons.
c) Pressupost detallat del programa previst per a quatre anys, tenint en compte el pla de treball i les actuacions a executar en coherència amb la disponibilitat de finançament.
Cal adjuntar la previsió de les fonts de finançament del projecte.
El pressupost ha d'incloure les despeses corresponents als treballs de consolidació i conservació del jaciment i, si escau, les de la seva museïtzació.
En el cas de projectes amb intervencions que impliquin la possible extracció de restes, cal preveure els costos de trasllat i consolidació.
Cal especificar en el pressupost quina aportació dinerària i en prestacions de serveis quantificada efectua el sol·licitant.
Així mateix, cal especificar els patrocinis amb què compta (quins són, de quina mena i l'import), altres ajuts i concretar la quantitat que, si escau, demanarà a l'Oficina de Suport a la Iniciativa Cultural.
d) Documentació acreditativa del finançament del projecte, exclosa la subvenció de l'Oficina de Suport a la Iniciativa Cultural.
e) Documentació que acrediti l'autorització del propietari o propietària i de la persona titular de qualsevol dret real sobre el terreny que es pugui veure afectat per les intervencions previstes.
L'autorització ha de ser per a tot el període d'execució del projecte (2018-2021) durant el qual s'hagin de fer intervencions.
f) L'acceptació per escrit de la persona o persones que hagin de dirigir totes i cadascuna de les intervencions arqueològiques o paleontològiques previstes, amb especificació clara de quines dirigirà cadascuna d'aquestes persones.
1.2 Projecte: descripció científica
El projecte s'ha de presentar amb un programa per a un termini de quatre anys.
Cal definir quines són les finalitats científiques del projecte i la seva coherència amb els objectius del Pla de recerca d'arqueologia i paleontologia de Catalunya aprovat pel Consell Nacional d'Arqueologia i Paleontologia, que es pot consultar al web del Departament de Cultura.
Cal exposar l'estat del coneixement sobre el tema de recerca, les bases teòriques en què es fonamenta el projecte, les hipòtesis de treball que en deriven, la metodologia i les tècniques que es preveuen utilitzar.
Exposició del procediment que se seguirà per assolir les finalitats i els objectius a què s'ha fet referència en l'apartat anterior.
L'informe ha d'incloure el programa i la descripció de les característiques de les actuacions: antecedents, situació del lloc, estudis necessaris i anàlisis previstes.
d) Durada i abast de les diferents actuacions.
S'han de fer constar la durada i l'abast temporal de les actuacions previstes en el projecte, indicant les diferents fases del treball i la seqüència lògica en què aquestes s'ordenaran.
e) El pla de treball detallat de la intervenció o intervencions, que ha d'incloure els continguts següents:
e.1) Llista dels jaciments on es preveu intervenir o tasques relacionades amb els estudis que no comportin treball de camp.
Ha d'incloure el calendari programat i les característiques de cada intervenció (dates de cadascuna de les intervencions, ubicació, antecedents, estudis necessaris i anàlisis previstes).
e.3) Metodologia i tècniques: explicació dels mètodes i les tècniques que es preveuen utilitzar en el treball de camp (mètode d'intervenció, sistemes de registre de la informació, etc.) i justificació dels motius de la seva elecció.
e.4) Indicacions sobre el treball de camp: cal indicar les previsions sobre la durada de cada intervenció i els aspectes pràctics de les actuacions (allotjament, desplaçaments).
Si es tracta d'un projecte d'intervenció subaquàtica, s'ha d'especificar el tractament immediat que rebran les restes un cop extretes del seu medi.
e.5) Actuacions de conservació i restauració dels béns mobles.
e.6) Actuacions de consolidació als jaciments intervinguts.
- Curriculum vitae de l'investigador o la investigadora principal, que ha d'incloure les dades personals, la formació acadèmica, l'experiència professional, l'experiència investigadora, les publicacions, la participació en congressos i reunions científiques i altres mèrits científics rellevants.
El currículum no ha d'excedir els deu fulls, i, pel que fa a l'experiència professional, s'ha de limitar als darrers cinc anys, tot i que s'hi poden fer constar els aspectes més rellevants dels deu anys anteriors.
El currículum ha de demostrar l'adequació de l'investigador o la investigadora principal al projecte.
- Curriculum vitae de la persona que, si escau, hagi de substituir l'investigador o la investigadora principal, en els mateixos termes i contingut.
- Dades curriculars de les persones membres de l'equip investigador, a fi d'acreditar la seva idoneïtat per a les característiques del projecte i la seva solvència científica i tècnica.
- Especificació, si escau, dels serveis de professionals que caldrà contractar i justificació de la necessitat.
Documentació acreditativa que l'equip investigador disposa de la infraestructura necessària, aportada per l'agent o la institució de recerca, per garantir la qualitat de la recerca (laboratoris, equips informàtics i equipament en general).
Descripció de l'estratègia de futur en relació amb els jaciments excavats.
Cal especificar si s'adopta l'opció bàsica de protecció i conservació del jaciment o jaciments en què el projecte intervingui, per rebliment de les restes o per consolidació de les estructures i, si escau, el seu tancament.
En cas que sigui viable realçar el valor dels jaciments o la museïtzació en major o menor grau (des de la senyalització i el tancament a la creació d'un centre de visitants o d'interpretació o d'un parc arqueològic), cal que la proposta estigui fonamentada en un projecte museístic viable (tant pel que fa a l'aportació al conjunt del patrimoni i el funcionament de tipus públic, com pel que fa a la sostenibilitat econòmica) i que disposi d'un pla de finançament.
La documentació que consta en l'apartat 1.2 d'aquesta base (Projecte: descripció científica) s'ha de presentar en suport informàtic, independentment de la forma de presentació de la sol·licitud.
Ateses les dimensions del document, l'òrgan instructor pot comunicar a la persona sol·licitant l'enllaç a un espai telemàtic alternatiu on ha de presentar, preferentment, la documentació esmentada en el termini màxim de deu dies hàbils des de la dita comunicació.
L'òrgan instructor ha de comprovar d'ofici les dades i el compliment dels requisits següents:
b) En el cas de persones jurídiques, les dades relatives a la personalitat jurídica, la capacitat d'obrar i el document d'identificació fiscal de l'entitat als registres corresponents.
c) En el cas de persona física empresària, les dades relatives a l'alta en l'impost sobre activitats econòmiques.
d) La representació amb què actua la persona signant quan aquesta estigui inscrita en un registre públic.
Es presumeix que la consulta d'aquestes dades està autoritzada per la persona signant, tret que consti en la sol·licitud la seva oposició expressa.
En cas d'oposició, cal aportar, juntament amb la sol·licitud, una còpia dels documents acreditatius corresponents.
La subdirecció general competent en matèria de patrimoni arquitectònic i paleontològic pot demanar als sol·licitants que aportin la documentació complementària que consideri necessària per acreditar les dades que figuren a la sol·licitud, així com aquella documentació que no hagi pogut aconseguir d'ofici.
Per poder participar en la selecció per optar a l'aprovació dels projectes, s'han de complir els requisits següents:
a) Els projectes s'han de fer al llarg de quatre anualitats, dins del període comprès entre l'1 de gener de 2018 i el 31 de desembre de 2021.
b) El projecte ha d'incloure una o diverses intervencions arqueològiques o paleontològiques durant el període esmentat, les quals han de ser part essencial del projecte científic i s'han de portar a terme en els anys d'execució d'aquest.
Excepcionalment, és admissible que en alguna de les quatre anualitats no es faci cap mena d'intervenció, sempre que així s'hagi fet constar en la programació inicial o en el cas que així ho autoritzi la direcció general competent en matèria de patrimoni cultural, a la qual cal enviar prèviament una sol·licitud raonada.
Tot i que el projecte pot incloure actuacions que es duguin a terme fora del territori de Catalunya, únicament seran subvencionables segons la futura convocatòria d'ajuts les intervencions arqueològiques o paleontològiques que es duguin a terme en el territori de Catalunya, que siguin necessàries per al desenvolupament del projecte i que compleixin els requisits establerts en les bases.
c) Les intervencions arqueològiques o paleontològiques que formin part del projecte han de correspondre a les actuacions a què fa referència l'article 3.3 del Decret 78/2002, de 5 de març, del Reglament de protecció del patrimoni arqueològic i paleontològic, i els promotors de les quals han de complir els requisits establerts a l'article 6 del Decret esmentat, o els articles corresponents de la norma que el substitueixi.
d) Cada projecte ha de tenir un únic investigador o investigadora principal i cada persona que sigui investigadora principal ho pot ser d'un sol projecte dels presentats a la convocatòria.
Així mateix, s'ha de designar una persona, membre de l'equip investigador del projecte, que substituirà l'investigador o investigadora principal en cas de jubilació o que no pugui exercir la seva funció per causa justificada.
Aquesta assumpció de funcions per part de la persona substituta no es pot realitzar sense causa que la justifiqui i ha de ser aprovada per la direcció general competent en matèria de patrimoni cultural.
e) La suma de les aportacions pròpies del sol·licitant en efectiu i en prestacions de serveis, juntament amb els patrocinis i altres ajuts, ha de ser, com a mínim, del 20% del pressupost total i s'ha d'acreditar documentalment.
Criteris d'avaluació que ha d'aplicar l'AGAUR:
Criteris d'avaluació que ha d'aplicar la Comissió de Recerca d'Arqueologia i Paleontologia:
Les sol·licituds i els altres tràmits associats al procediment d'aprovació de projectes quadriennals de recerca en matèria d'arqueologia i paleontologia per al període 2018-2021 s'han de presentar preferentment per via telemàtica, a través del portal Tràmits gencat ( https://web.gencat.cat/ca/tramits/ ) o a través de l'extranet de les administracions catalanes ( http://www.eacat.cat ) en el cas de les entitats locals i les universitats públiques, o bé presencialment a qualsevol lloc dels que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.
Per a la presentació en paper s'ha d'utilitzar el mateix formulari que hi ha a Tràmits gencat.
Consulteu les condicions tècniques necessàries per a fer tràmits en línia a l'Oficina Virtual de Tràmits
Correspon a la persona titular de la direcció general competent en matèria de patrimoni cultural, a proposta de la subdirecció general competent en matèria de patrimoni arqueològic i paleontològic, resoldre sobre l'aprovació o no aprovació dels projectes, mitjançant una Resolució que s'ha de dictar en el termini màxim de 6 mesos a comptar de la finalització del termini de presentació de sol·licituds.
El Departament de Cultura ha de notificar la Resolució a les persones sol·licitants.
Així mateix, ha de publicar al tauler d'anuncis electrònic del Departament de Cultura i als taulers d'anuncis físics de la seu del Departament de Cultura, i dels serveis territorials del Departament de Cultura, la relació dels projectes de recerca aprovats.
Transcorregut el termini màxim de 6 mesos sense que s'hagi dictat i notificat la resolució expressa, les persones sol·licitants poden entendre desestimades les seves sol·licituds per silenci administratiu.
Contra la Resolució, que no exhaureix la via administrativa, es pot interposar recurs d'alçada davant la persona titular del Departament de Cultura en el termini d'un mes a comptar de la notificació.